La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 19 de setembre de 2019 que són les que els corresponen els números 593/2019 a 613/2019 i dona compte al Ple de les actuacions realitzades de conformitat amb la valoració de les admissions que s'ha dut a terme i de les actuacions que es s'executaran properament.
S'acorda retirar aquest punt de l'ordre del dia.
Proposta de resolució de la Reclamació 141/2019 per acord de mediació
El senyor Josep Mir, ponent de la Proposta de de resolució de la Reclamació 141/2019 per acord de mediació, interposada contra la Fundació Museu Picasso, en relació amb l'accés a l'expedient de contractació del servei d'atenció al públic del Museu, així com a tots els documents generats per aquesta relació contractual des de la data de formalització fins a l'actualitat, exposa els elements més destacats de la tramitació i els termes dels dos acords de mediació assolits.
Es proposa una esmena als efectes de fer constar expressament al text de la resolució la necessitat de notificar a l'empresa contractada per a la prestació del servei que ha participat com a tercera persona afectada en el procediment.
Proposta de resolució d'estimació de la Reclamació 428/2019
La senyora Elisabet Samarra, ponent de la Proposta de resolució d'estimació de la Reclamació 428/2019 formulada contra l'Ajuntament de Cunit, que té per objecte l'accés a informació sobre la provisió per concurs-oposició d'una plaça interina de tècnic mitjà categoria enginyer/a, exposa la fonamentació que justifica l'accés a la informació sol·licitada per la persona reclamant i manifesta expressament la manca de col·laboració de l'Ajuntament durant la tramitació de la reclamació, que no ha atès la petició d'informe i de tramesa de l'expedient feta per la GAIP, fet que no impedeix prosseguir amb el procediment i que aquest es pugui resoldre amb l'estimació de la reclamació.
Proposta de resolució d'estimació de la Reclamació 438/2019
El senyor Josep Mir, ponent de la Proposta de resolució d'estimació de la Reclamació 438/2019, formulada contra l'Ajuntament d'Alforja, en el marc de la qual es demana l'accés a diversos documents relatius a la llicència d'una xurreria, exposa els elements més rellevants de la tramitació d'aquest expedient i els antecedents de què disposa la Comissió d'altres procediment que han tingut per objecte informació sobre aquesta mateixa xurreria.
L'Ajuntament ha facilitat informació a la persona reclamant però no la que és objecte de la seva reclamació, motiu pel qual es proposa el sentit estimatori de la resolució.
S'acorda per unanimitat la incorporació de la Proposta de resolució de la Reclamació 449/2019 a l'ordre del dia.
Proposta de resolució d'estimació de la Reclamació 449/2019
La ponent, la senyora Elisabet Samarra, informa sobre la Proposta de resolució que s'ha incorporat a l'ordre del dia de la present sessió que proposa l'estimació de la reclamació interposada contra l'Ajuntament de Rubí que té per objecte l'accés a informació sobre les subvencions als grups polítics municipals els anys 2017 i 2018 i documentació sobre el seu control financer i retiment de comptes, prenent com a referència altres resolucions anteriors de la Comissió que han tingut per objecte també informació sobre les aportacions als grups municipals.
La ponent destaca que l'Ajuntament de Rubí no ha col·laborat en la tramitació d'aquest expedient ni el que és objecte del següent punt de l'ordre del dia, el sisè, la Reclamació 450/2019, interposat per la mateixa persona reclamant també contra l'Ajuntament de Rubí.
Aquest fet que no impedeix que continuï la tramitació d'ambdós expedients i que la Comissió pugui resoldre estimar el dret d'accés de la persona reclamant a informació sobre les subvencions als grups i sobre la despesa destinada a subvencions nominatives als pressupostos de l'Ajuntament de 2018 i 2019, excloses expressament per la persona reclamant aquelles que siguin destinades a persones físiques, que és la informació reclamada a la l'expedient 450/2019 esmentat.
Proposta de resolució d'estimació de la Reclamació 450/2019
Es objecte d'anàlisi al cinquè de l'ordre del dia.
Proposta de resolució d'estimació parcial de la Reclamació 460/2019
El senyor Josep Mir, ponent de la Proposta de resolució d'estimació parcial de la Reclamació 460/2019, formulada contra l'Ajuntament de Sant Boi que té per objecte l'accés a una informació ambiental relativa a l'àmbit territorial d'un Pla Director Urbanístic en tramitació sobre la Colònia Güell per part d'una entitat ambiental que es troba encara en procés constitutiu, analitza de forma conjunta els expedients 460/2019, 461/2019 i 463/2019, atès que la informació sol·licitada és la mateixa però adreçada a dos ajuntaments, l'Ajuntament de Sant Boi de Llobregat i el de Santa Coloma de Cervelló i al Departament de Territori i Sostenibilitat de la Generalitat de Catalunya, respectivament.
La Plataforma en vies de constitució com a entitat medi ambientalista, demana dos tipus d'informació, la relativa al Pla Director Urbanístic en tramitació però també tota la resta d'informació de què disposin sobre la Colònia Güell que afecti el medi ambient de la zona.
El ponent exposa que totes les administracions reclamades han informat que el Pla director urbanístic està en una fase inicial de tramitació però no es pronuncien sobre la resta d'informació de què disposen sobre la zona de la Colònia Güell, en els termes que ha estat sol·licitada.
És per aquest motiu que tenint en compte que aquesta informació pots ser molt abundant, es proposa que es retrotregui el procediment a fi que es puguin precisar els termes d'aquesta part de l'objecte de la reclamació davant les tres administracions implicades.
Es proposa destacar aquesta resolució al web de la Comissió a fi de donar difusió de l'obligació de les administracions de demanar la concreció de le sol·licituds d'informació molt genèriques.
Proposta de resolució d'estimació parcial de la Reclamació 461/2019
Proposta de resolució d'estimació parcial de la Reclamació 463/2019
Proposta de resolució de finalització de la Reclamació 476/2019 per pèrdua d'objecte
La senyora Elisabet Samarra, ponent de la Proposta de de resolució de finalització de la Reclamació 476/2019 per pèrdua d'objecte, formulada contra l'Ajuntament de Pallejà i en el marc de la qual es reclama accés a informació sobre un refugi d'animals, exposa que s'ha facilitat durant la tramitació del procediment informació a la part reclamant sobre el contracte pels servies de recollida i manteniment d'animals, factures i dades relatives a la recollida dels animals, de manera que s'ha esvaït la discrepància jurídica i per tant, la pèrdua de l'objecte de la reclamació.
Es proposa que s'introdueixi una esmena als antecedents a fi de fer constar que la part reclamant no ha formulat al·legacions a la informació facilitada.
Proposta de resolució d'inadmissió de la Reclamació 495/2019
El senyor Josep Mir, ponent de la Proposta de resolució d'inadmissió de la Reclamació 495/2019, formulada contra l'Ajuntament de Terrassa i que té per objecte una petició de bonificació en relació amb l'Impost de Béns Immobles, exposa que correspon inadmetre la reclamació perquè la pretensió de la persona reclamant no és accedir a informació pública sinó que sigui resolta una discrepància jurídica que no té cabuda en exercici del dret d'accés a la informació pública.
Proposta resolució de finalització de la Reclamació 518/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 518/2019 per pèrdua d'objecte, formulada contra l'Escola Antoni Gaudí de Castelldefels i relativa al projecte lingüístic del centre, exposa els elements de tramitació que permeten finalitzar aquest expedient i els que es relacionen a continuació per pèrdua sobrevinguda del seu objecte, atès que en el marc de la tramitació de la reclamació s'ha lliurat o facilitat a la part reclamant el projecte lingüístic del centre que no havia estat posat a disposició durant la tramitació de la sol·licitud d'informació pública.
Aquest és el supòsit també de les Reclamacions 520/2019, 523/2019, 525/2019, 527/2019, 541/2019, 549/2019, 551/2019, 553/2019, 563/2019, 574/2019, 578/2019, 579/2019 i de la 585/2019, que s'han tramitat de forma paral·lela i que el ponent analitza conjuntament.
En tots els casos, la informació facilitada en el marc del procediment de reclamació ha estat traslladada a la part reclamant per al seu coneixement i per garantir-ne l'accés, de manera que correspon finalitzar tots els expedients per pèrdua sobrevinguda del seu objecte i deixar constància que ha desaparegut el motiu de discrepància jurídica que l'havia ocasionat.
Proposta resolució de finalització de la Reclamació 520/2019 per pèrdua d'objecte
Proposta resolució de finalització de la Reclamació 523/2019 per pèrdua d'objecte
Proposta resolució de finalització de la Reclamació 525/2019 per pèrdua d'objecte
Proposta resolució de finalització de la Reclamació 527/2019 per pèrdua d'objecte
Proposta resolució de finalització de la Reclamació 541/2019 per pèrdua d'objecte
Proposta resolució de finalització de la Reclamació 549/2019 per pèrdua d'objecte
Proposta resolució de finalització de la Reclamació 551/2019 per pèrdua d'objecte
Proposta resolució de finalització de la Reclamació 553/2019 per pèrdua d'objecte
Proposta resolució de finalització de la Reclamació 563/2019 per pèrdua d'objecte
Proposta resolució de finalització de la Reclamació 574/2019 per pèrdua d'objecte
Proposta resolució de finalització de la Reclamació 578/2019 per pèrdua d'objecte
Proposta resolució de finalització de la Reclamació 579/2019 per pèrdua d'objecte
Proposta resolució de finalització de la Reclamació 585/2019 per pèrdua d'objecte